  Наталья Тетерина Туннэ, 4-тӥ оштолэзе, нырысетӥ удмурт нылкышно кылбурчилэн Ашальчи Окилэн вордскем нуналаз Гракын «Ашальчи лыдӟонъёс» ортчо. Ужрад кылбурчилэн вордскем гуртаз, Кузебаевоын (али Порым гуртлэн люкетэз луэ — ред.), Ашальчи Окилы пуктэм стела доры сяська пононэн кутскиз, ивортэ ивортодэтъя «Удмуртия» агентстволэн корреспондентэз. Ашальчи Окиез буре ваён 7 фото Ашальчи Окилэн 120 ар тырмонэзлы сӥзем элькун лыдӟонъёсы Удмуртиысь кивалтӥсьёс, удмурт азьветлӥсьёс, дышетӥсьёс, лулчеберет удысын ужасьёс люкаськизы. «Удмурт Кенешлэн» тӧроез, элькунысь Кун Кенешлэн депутатэз Татьяна Ишматова шумпотэмзэ вераз, ужрадэ Ашальчи Окилэн ӵыжы-выжыосыз но пырисько шуыса. Ӵапак татысь потэ Ашальчи Окилэн улонэз. Туннэ сое буре вайыса, асьмеос йыбырттытэк со интылы, музъемлы, аслыз Ашальчи Окилы нокызьы та ужрадэз кутскыны ум быгатӥське. Мон туж тау карисько, пиналъёсты поттӥзы шуыса. Асьтэос кылӥды — ваньзэ тодо Ашальчи Оки сярысь. Мон эшшо но шумпотӥсько, пӧламы туннэ ӵыжы-выжыосыз Ашальчи Окилэн шуыса Татьяна Ишматова, Кун Кенешысь депутат, «Удмурт Кенеш» огазеяськонлэн тӧроез Солэн кылъёсызъя, стела доры сяська понон — со Ашальчи Окилы яркыт улон сюресэз но удмуртъёс понна ужамезлы тау карон. «Малпасько, туннэ йыбырттыса, ми тау каром солы но, дыр, сыӵе секыт сюресэз ортчыса ке но, удмурт калыксэ котьку но яратӥз, туж бадӟым пытьы кельтӥз асьме удмурт калыклэн историяз, Удмурт Элькунлэн но табере шуыны быгатӥськом ни. Соин валче шумпотӥсько, 120 ар тырмонзэ тазьы пусйыны быгатӥськом шуыса, быдэс элькунысь лыктыса», — пусйиз «Удмурт Кенешлэн» тӧроез. Ашальчи Окилэн внучатой племянникез Владимир Векшин верамъя, Кузебаево — со инты, кытын вордӥськиз та семья но соин валче удмурт кылбурет. Зэмзэ верано ке, та инты, кытын та семья кутсконзэ басьтӥз, со ик, мон шуысал, удмурт кылбуретлэн но ошмесинэз: воргорон но, нош валтӥсез, нылкышно кылбурет но. Та паймымон сочетание, оло, инкуазьлэн генетической пальпотонэз, ӵапак та интыын шуак кык бадӟым адями кылдӥз шуыса (Ашальчи Оки но солэн агаез, гожъясь Айво Иви — ред.) Владимир Векшин, Ашальчи Окилэн внучатой племянникезАшальчи Окилэн стелаез доры сяськаос понэм бере, люкаськемъёс кылбурчилэн кылъёсызъя гожтэм «Мон тодам ваисько» кырӟанэз быдэстӥзы. Та дыре Гракын Ашальчи Окилэн 120 ар тырмонэзлы сӥзем концерт мынэ. Озьы ик ужрад улсын Ашальчи Оки нимо йӧскалык премилэсь лауреатъёссэ данъялозы. Тодэ вайытом, туэ со кылосбур тодосъя кандидат Галина Шушакова но Удмурт йӧскалык театрын кема дыр ӵоже ужам Анна Евсеева. Озьы ик лыдӟе: «Кылбурчи Ашальчи Оки - эмчи Акилина Векшина» Тегъёс: Мерлык Лулчеберет Удмуртия удмуртъёс АшальчиОки гожъясьёс Грак  